Smernica Komisie 2004/2/ES
z 9. januára 2004,
ktorou sa menia a dopĺňajú smernice Rady 86/362/EHS, 86/363/EHS a 90/642/EHS pre maximálne hladiny rezíduí fenamiphosu
(Text s významom pre EHP)
Komisia európskych spoločenstiev,
so zreteľom na Zmluvu o založení Európskeho spoločenstva,
so zreteľom na smernicu Rady 86/362/EHS z 24. júla 1986 o stanovení maximálnych hladín rezíduí pesticídov v a na obilninách [1]naposledy zmenenú a doplnenú smernicou Komisie 2003/62/ES [2], a najmä na jej článok 10,
so zreteľom na smernicu Rady 86/363/EHS z 24. júla 1986 o stanovení maximálnych hladín rezíduí pesticídov v a na potravinách živočíšneho pôvodu [3]naposledy zmenenú a doplnenú smernicou Komisie 2003/60/ES [4], a najmä na jej článok 10,
so zreteľom na smernicu Rady 90/642/EHS z 27. novembra 1990 o stanovení maximálnych hladín rezíduí pesticídov v a na určitých produktoch rastlinného pôvodu, vrátane ovocia a zeleniny [5], naposledy zmenenú a doplnenú smernicou Komisie 2003/69/ES [6], a najmä na jej článok 7,
keďže:
(1) v prípade obilnín a produktov rastlinného pôvodu vrátane ovocia a zeleniny, hladiny rezíduí pesticídov vyjadrujú použitie minimálneho množstva pesticídov, nevyhnutne potrebného pre dosiahnutie účinnej ochrany rastlín, použitého takým spôsobom, že množstvo rezíduí je také nízke ako je to prakticky dosiahnuteľné a toxikologicky akceptovateľné so zreteľom najmä na ochranu životného prostredia a odhadnutý potravinový príjem spotrebiteľov. V prípade potravín živočíšneho pôvodu, hladiny rezíduí vyjadrujú spotrebu obilnín a produktov rastlinného pôvodu ošetrených pesticídmi zvieratami a kde je to zodpovedajúce aj priame dôsledky použitia veterinárnych liečiv. Maximálne hladiny rezíduí (MHR) stanovené spoločenstvom predstavujú hornú hranicu množstva tých rezíduí, ktorých výskyt by sa mohol očakávať v produktoch pri dodržiavaní správnej poľnohospodárskej praxe;
(2) hladiny MHR pre pesticídy sú zhodnocované a menené po zohľadňovaní nových informácií a údajov. Hladiny MHR sú stanovované na medze analytického stanovovania analytického stanovenia, kde výsledkom povoleného použitia produktov na ochranu rastlín už nie je detektovateľná hladina rezíduí pesticídov v alebo na potravinových produktoch, alebo je výsledkom nepovoleného použitia, alebo pri použití povolenom členskými štátmi, ktoré nebolo podložené potrebnými údajmi alebo pri použití v tretích krajinách, ktoré nebolo podložené potrebnými údajmi, výsledkom ktorého sú rezíduá v alebo na rastlinných produktoch, ktoré môžu vstupovať do obehu na trhu spoločenstva;
(3) v prípade fenamiphosu, istý členský štát informoval Komisiu o svojej žiadosti o prehodnotenie národných hladín MHR v súlade s článkom 8 smernice 90/642/EHS na základe obáv pri príjme spotrebiteľov. Komisii bol podaný návrh na kontrolu MHR stanovených spoločenstvom;
(4) celoživotná expozícia a akútna expozícia spotrebiteľov fenamiphosu v zmysle tejto smernice, prostredníctvom potravinových produktov bola nanovo odhadnutá a prehodnotená v súlade s postupmi spoločenstva a praxou spoločenstva aplikáciou usmernení uverejnených Svetovou zdravotníckou organizáciou (WHO) [7]. Vypočítalo sa, že hladiny MHR stanovené v tejto smernici nebudú viesť k neprijateľnej expozícii spotrebiteľov;
(5) v prípade, že akútna expozícia spotrebiteľov pesticídom prostredníctvom potravinových produktov, ktoré môžu obsahovať rezíduá v súlade s postupmi a praxou spoločenstva pri aplikácii usmernení uverejnených Svetovou zdravotníckou organizáciou (WHO). Prišlo sa k záveru, že prítomnosť rezíduí pesticídov na hladine navrhovaných MHR alebo pod hladinou navrhnutých MHR uvedených v tejto smernici nespôsobuje akútne toxické účinky;
(6) prostredníctvom Svetovej obchodnej organizácie (WTO) sa konzultovalo s obchodnými partnermi spoločenstva o hladinách MHR navrhnutých v tejto smernici a boli zohľadnené ich pripomienky k týmto hladinám;
(7) boli zohľadnené stanoviská Stáleho výboru pre rastliny, najmä jeho rady a odporúčania týkajúce sa používaných metodických postupov na ochranu spotrebiteľov poľnohospodárskych produktov ošetrených pesticídmi;
(8) prílohy k smerniciam 86/362/EHS, 86/363/EHS a 90/642/EHS by mali byť v súlade s tým zmenené a doplnené;
(9) opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat.
Prijala túto smernicu:
Článok 1
V časti A prílohy II k smernici 86/362/EHS sa vkladajú nasledujúce riadky:
"Rezíduá pesticídov | Maximálne hladiny v mg/kg |
Fenamiphos (súčet fenamiphosu a jeho sulfoxidu a sulfónu vyjadrený ako fenamiphos) | 0,02 obilniny |
Článok 2
V časti B prílohy II k smernici 86/363/EHS sa pridajú nasledujúce riadky:
"Rezíduá pesticídov | Maximálne hladiny v mg/kg |
V mäse, vrátane tuku, v produktoch z mäsa, vnútornostiach a živočíšnych tukoch ako sú uvedené v prílohe I v rámci KN kódov 0201, 0202, 0203, 0204, 02050000, 0206, 0207, ex0208, 020900, 02010, 160100 a 1602 | Pre mlieko a mliečne výrobky uvedené v prílohe I v rámci KN kódov 0401, 0402, 0405 00 a 0406 | Čerstvé vajcia bez škrupín, pre vtáčie vajcia a vaječné žĺtka uvedené v prílohe I v rámci KN kódov 0407 00 a 0408 |
Fenamiphos (súčet fenamiphosu a jeho sulfoxidu a sulfónu vyjadrený ako fenamiphos) | 0,01 | 0,005 | 0,01 |
Článok 3
Príloha II k smernici 90/642/EHS sa mení a dopĺňa takto:
"MHR pre fenamiphos v prílohe k tejto smernici sa pridajú k MHR v prílohe II k smernici 90/642/EHS."
Článok 4
Členské štáty prijmú a uverejnia najneskôr do 31. júla 2004 opatrenia potrebné na dosiahnutie súladu s touto smernicou. Bezodkladne o tom informujú Komisiu.
Tieto ustanovenia sa budú uplatňovať od 1. augusta 2004.
Keď členské štáty prijmú tieto opatrenia, uvedú v nich odkaz na túto smernicu priamo alebo ich takýto odkaz bude sprevádzať pri ich úradnom uverejnení. Členské štáty stanovia spôsob vykonania tohto odkazu.
Článok 5
Táto smernica nadobúda účinnosť siedmy deň po jej uverejnení v Úradnom vestníku Európskej únie.
1. Článok 6
Táto smernica je adresovaná členským štátom.
V Bruseli 9. januára 2004